Public procurement notice: Contract Award Notice
Published: 2025-11-28
Contract type: Works
CPV classification: 45233120: Road construction works
Estimated value: 9873676.39 RON
EU fund: eu-funds

Technical requirements: Drumul judeţean DJ 792C are o lungime totală de 81,228 km şi se desprinde din DN 79A în zona localităţii Buteni având un traseu cu orientarea generală est-vest care traversează localităţile: Cuied-Luguzlău-Şilindia-Târnova-Măderat-Pâncota-Sântana-Curtici-Dorobanţi-frontieră România-Ungaria.
Drumul judeţean reabilitat în cadrul proiectului nostru a început la 50 m de intersecţia cu drumul naţional DN 79A.
Au fost prevăzute pentru reabilitare sectoarele încadrate de poziţiile kilometrice 0+050÷21+020,725 şi 26+000÷36+300 însumând 31,3 km care se situează între Buteni şi Pâncota fiind exclus tronsonul de la km 21+020,725 până la km 26+000 care a fost deja reabilitat.
În urma reabilitării a rezultat o parte carosabilă de 2x3.00m cu benzi de încadrare de 2x0.25m, au fost realizate lucrări de scurgere a apelor pluviale şi lucrări de siguranţă rutieră.
Aceste sectoare de drum judeţean sunt amplasate pe proprietatea publică a statului, entitatea responsabilă cu implementarea proiectului este UAT JUDEŢUL ARAD.
Categoria de importanţă este Normala (C), iar clasa tehnică IV.
Reabilitarea celor două sectoare de drum judeţean nu a fost finalizată în totalitate, astfel au rezultat cantităţi de lucrări “rest de execuţie”, iar unele lucrări executate prezintă la această oră defecţiuni, astfel încât au rezultat cantităţi de lucrări “neconforme” pe diferite obiecte de lucrări.
Finalizarea lucrărilor şi remedierea defecţiunilor de pe cele două sectoare ale drumului DJ 792C, între Buteni şi Pâncota, face parte din Contractul de finanţare nr. 103/26.07.2024, Programul Regional Vest 2021-2027, Prioritatea 5: O Regiune Accesibilă, Obiectiv Specific: RSO3.2_Dezvoltarea şi Creşterea unei Mobilităţi Naţionale, Regionale şi Locale Durabile, reziliente la schimbările climatice, inteligente şi intermodale, inclusiv îmbunătăţirea accesului la TEN-T şi a mobilităţii transfrontaliere, intervenţie regională: PRV/5.1A/1 DRUMURI JUDEŢENE.

In conformitate cu prevederile art. 160 alin. (1) din Legea nr. 98/2016,cu modificarile si completarile ulterioare, termenul limita pana la care orice operator economic interesat are dreptul de a solicita clarificari sau informatii suplimentare în legatura cu documentaţia de atribuire este de maxim 20 zile înainte de data limită de depunere a ofertelor, iar termenul limită în care autoritatea contractantă va răspunde în mod clar și complet tuturor solicitărilor de clarificare/informațiilor suplimentare este în a 12-a zi înainte de data limită de depunere a ofertelor conf. art. 161 din Legea 98/2016.
•Autoritatea Contractantă îsi rezervă dreptul de a efectua modificări ale contractului conf. prevederilor art. 221 şi art. 222^2 din Legea 98/2016, cu modificările și completările ulterioare.
Buteni-Pâncota poziţiile kilometrice 0+50÷21+020,725 şi 26+000÷36+300
Principalele obiective şi facilităţile care vor rezulta ca urmare a execuției lucrărilor sunt:
-se vor crea condiţii optime de circulaţie;
-se va asigura accesul rutier la diferite obiective comerciale si industriale, existente sau viitoare atrase de modernizarea drumurilor;
-se va asigura un trafic cu un confort sporit;
-se vor reduce factorii poluanţi de mediu;
-se asigură posibilitatea de acces, în condiţii optime, a mijloacelor de intervenţie rapidă în caz de nevoie (pompieri, salvare, poliție, etc.) și a mijloacelor auto pentru transportul şcolar și public;
-se vor asigura condiţii sporite pentru scurgerea apelor pluviale, de pe drum și din zona drumului, și se vor evita acumulările spontane de debite de apa;
-se vor crea condiţii pentru atragerea de investitori în zona;
-se va reduce costul intreținerilor la autovehicule;
Obiectivul/obiectivele autorităţii contractante la care contribuie satisfacerea necesităţii şi cum se realizează:
Carosabil şi acostamente: În urma realizării lucrărilor de reabilitare şi în urma vizitelor în teren s-a constatat că pe unele sectoare de carosabil în suprafaţă totală de 8408 m2 degradări ce necesită lucrări de remediere. Este necesară colmatarea a 150 m de rosturi longitudinale, iar acostamentele în stadiul actual pe cca. 50% sunt înierbate motiv pentru care este necesară împietruirea acestora. 
Defecţiunile părţii carosabile se vor remedia prin îndepărtarea sistemului rutier degradat pe toată laţimea părţii carosabile şi realizarea unui sistem rutier nou.
Drumuri laterale: În urma realizării proiectului 54 de drumuri laterale au fost amenajate neconform astfel este necesară reamenajarea acestora.
La 9 dintre drumurile laterale trebuie executate 9 podeţe tubulare Ø600 PEHD cu lungimi cuprinse între 5-7m, iar un podeţ trebuie refăcut fiind degradat.
Tot în cadrul amenajării drumurilor laterale sunt prevăzute şi lucrări de reparaţii la coronamentele unor podeţe existente.
Accese la proprietăţi: Este necesară refacerea corespunzătoare a unui număr de 15 accese la proprietăţi. Acestea se vor executa conform detaliilor de execuţie, la 8 dintre aceste accese este necesară şi realizarea de podeţe tubulare Ø500 PEHD, L=5.5m.
La km 16+440, km 16+500 şi km 16+525 se află accese care au podeţe ce necesită lucrări de reparaţii la culei, pereere talveg, reparaţii coronamente şi subzidire fundaţie culei. Tot în cadrul lucrărilor de amenajare accese trebuie realizat accesul de la km 17+935 de pe partea stangă a drumului astfel: se va realiza un podeţ dalat tip DD4 realizat din 4 dale de câmp şi două dale marginale, aşezate pe o elevaţie prefabricată tip L0 pe partea dispre proprietate şi o elevaţie monolită pe partea cu drumul.
Scurgerea apelor: Execuţia unor lucrări de remediere a defecţiunilor la şanţurile pereate, nepereate şi la rigolele ranforsate.
Şanţurile pereate realizate neconform sunt în lungime de 2.505 m, lungimea rezultată din necesitatea refacerii în totalitate a şanţurilor din localitatea Şilindia, tronsonul de şanţ de pe partea dreaptă de la km 28+288 până la ieşire din localitatea Târnova şi un transon situat pe partea stângă între km 31+775-km 31+825. Pe lână acestea s-a constatat şi execuţia neconformă a unor tronsoane de rigole ranforsate în lunigime totală de 655 m situate între km 6+718-km 7+040 pe partea dreaptă şi între km 6+711-km 7+044 pe partea stângă. Pentru realizarea corespunzătoare a scurgerii apelor pluviale mai este necesară reprofilarea şanţurilor naturale inclusiv refacerea taluzelor din zona carosabilului acolo unde este cazul, realizarea unor tronsoane rest de executat de şanturi pereate în lungime totală de 2195 m şi rigole ranforsate în lungime de 87 de metri.
Podeţe dalate şi tubulare: Pentru aducerea obiectivului la parametrii tehnici corespunzători sunt necesare realizarea lucrărilor rest de execuţie şi de repraţii la podeţele transversale existente şi realizarea camerelor de cadere amonte şi pereu aval la podeţele tubulare transversale executate.
Siguranţa circulaţiei: Pt. asigurarea parametrilor optimi de siguranţă rutieră este necesară repoziţionarea capetelor de tronsoane de parapete conform AND 593 şi a detaliilor de execuţie. Astfel este necesară repoziţionarea a 524 m de parapete. Din parapetul existent pe lucrare 89 m sunt degradaţi şi trebuie înlocuiţi, iar pe întreaga lucrare este necesar să se monteze mai multe tronsoane noi de parapete în lungime totală de 488 m din care o parte trebuie executaţi la podeţele transversale.
Pentru optimizarea semnalizării rutiere este necesară repoziţionarea stâlpilor de la cca. 294 bucaţi indicatoare rutiere, înlocuirea a cca. 84 borne hectometrice şi cca. 7 borne km, înlocuirea a 613 buc. stâlpişori de ghidaj care sunt avariaţi sau lipsesc şi amplasarea a 31 buc. indicatoare rutiere de tip “STOP”. Marcajele rutiere longitudinale se vor reface pe zonele unde acestea sunt neconforme şi unde se intervine la carosabil.
Amenajarea terenului şi amenajarea pentru protecţia mediului: Pentru a asigura o vizibilitate cât mai bună în timpul deplasării dar şi pentru a asigura scurgerea optimă a apelor, trebuie realizate corespunzător defrişările de tufişuri sau arbuşti de pe zonele adiacente tronsoanelor de drum judeţean cât şi de pe zonele dedicate scurgerii apelor din proiectul de reabilitare. Pentru îmbunătăţirea condiţiilor de mediu este necesară plantarea de puieţi de arbust foios (soc) şi înierbarea zonelor afectate de execuţia lucrărilor de reabilitare.
Lucrările rest de execuţie şi cele neconforme mai sus menţionate sunt constatări din teren făcute împreună cu toţi factorii implicaţi în această lucrare, acestea pot suferii modificări în perioada de execuţie. În funcţie de situaţia din teren se pot face diferite adaptări, astfel că se pot face suplimentări sau renunţări la unele cantităţi de lucrări (ex. după desfacerea unui drum lateral sau acces se constată că tuburile sunt degradate şi trebuie înlocuite, fapt ce nu s-a putut constata în momentul întocmirii prezentei documentaţii


Award value: 9873676.39